**ΔΕΥΤΕΡΟ ΔΕΛΤΙΟ ΤΥΠΟΥ**

**2nd Preveza Summer School (2023):HistoryendEconomy (HISEC)**

**(Πρέβεζα 6 - 9 Ιουλίου 2023)**

**Crises: Μετασχηματισμοί της Εργασίας**

Οι οικονομικές κρίσεις στην Ιστορία, τα αίτια που τις προκαλούν, οι τρόποι με τους οποίους εκδηλώνονται και τα ίχνη που αφήνουν στην κοινωνία και τον άνθρωπο διαχρονικά είναι ο **βασικός άξονας του SummerSchool** που διοργανώνουν για δεύτερη φορά από κοινού:

α. τα Εργαστήρια του Πανεπιστημίου Ιωαννίνων

- Αγορά Εργασίας, Απασχόλησης και Περιφερειακής Ανάπτυξης/Τμήμα Λογιστικής και Χρηματοοικονομικής

- Εργαστήριο Μελέτης Νεότερων και Σύγχρονων Κοινωνιών/Τμήμα Ιστορίας και Αρχαιολογίας

-  Εργαστήριο Εφαρμοσμένης Οικονομικής και Κοινωνικής Πολιτικής /Τμήμα Οικονομικών Επιστημών

- Εργαστήριο Βαλκανικών και Ανατολικών Μουσικών, Ιστορίας και Πολιτισμών/Τμήμα Μουσικών Σπουδών

και β. το Εργαστήριο Οικονομικής Ανάλυσης και Πολιτικής/Σχολή Κοινωνικών Επιστημών του Ελληνικού Ανοικτού Πανεπιστημίου (ΕΑΠ)

στην Πρέβεζα (6 - 9 Ιουλίου 2023) με θέμα: **Crises/ Μετασχηματισμοί της Εργασίας.**

Το **Δεύτερο Θερινό Σχολείο Ιστορίας και Οικονομίας (HISEC 2023)** μελετάτην εξελικτική πορεία της απασχόλησης στο χρόνο. Προσεγγίζει με συστηματικό και διεπιστημονικό τρόπο τους παράγοντες και τις δυνάμεις που διέπουν τους μετασχηματισμούς της. Εξετάζει τα εργασιακά τοπία του παρελθόντος και του σήμερα και καθιστά ευδιάκριτες τις προκλήσεις του αύριο.

Το πρόγραμμα απευθύνεται σε τριάντα (30) προπτυχιακούς φοιτητές,αποφοίτους, μεταπτυχιακούς φοιτητέςκαθώς και σευποψήφιους διδάκτορες σχετικών επιστημονικών κλάδων.

Μπορείτε να βρείτε την [**αίτηση συμμετοχής,**](https://hisec.accfin.uoi.gr/images/aitisi.pdf)να τησυμπληρώσετε και να την αποστείλετε σύμφωνα με τις οδηγίες που υπάρχουν στην ιστοσελίδα του Θερινού Σχολείου, <https://hisec.accfin.uoi.gr/>.H αίτηση συμμετοχής γίνεται καταθέτοντας ηλεκτρονική αίτηση στο hisec@uoi.gr μέχριτην **28 Μαΐου 2023**, ώστε να ακολουθήσει η διαδικασία αξιολόγησης των αιτήσεων. Τα αποτελέσματα για τους επιτυχόντες συμμετέχοντες θα ανακοινωθούν στις αρχές Ιουνίου 2023στην ιστοσελίδα του Θερινού Σχολείου. Με την ολοκλήρωση του προγράμματος μαθημάτων, θα απονεμηθεί πιστοποιητικό συμμετοχής.

Οι διδάσκοντες είναι μέλη ΔΕΠ των δύο Πανεπιστημίων, ενώ θα υπάρχουν και προσκεκλημένα μέλη άλλων Πανεπιστημίων. Το πρόγραμμα του Θερινού Σχολείου έχει αναρτηθεί στο <https://hisec.accfin.uoi.gr/blog/welcome/>.Όλοι οι διδάσκοντες συμμετέχουν εθελοντικά και αφιλοκερδώς.

Το θερινό σχολείο θα το τιμήσουν με την παρουσία τους διακεκριμένες προσωπικότητες που θα συμμετέχουν στις κεντρικές ομιλίες, μεταξύ των οποίων είναι ο Νικόλας Φαραντούρης -Καθηγητής στο Τμήμα Διεθνών & Ευρωπαϊκών Σπουδών του ΠανεπιστημίουΠειραιώς και ο Γεώργιος Πάνος- Καθηγητής στο AdamSmithBusinessSchool, του University of Glasgow.

Τα έξοδα συμμετοχής ορίζονται στα 60 ευρώ για κάθε συμμετέχοντα και καλύπτουν φάκελο παρακολούθησης, έναν μπουφέ και δύο δείπνα (Πέμπτη, Παρασκευή και Σάββατο βράδυ) και ιστορικό περίπατο στην πόλη της Πρέβεζας. Υπάρχει και πρόταση διαμονής σε προνομιακή τιμή στο ξενοδοχείο Margarona Royal Hotel ([https://www.amaliahotels.com/
el/margarona/hotel/](https://www.amaliahotels.com/el/margarona/hotel/)).

Εκ μέρους της Οργανωτικής Επιτροπής

Κώστας Καραμάνης

Ηλίας Σκουλίδας

Λάμπρος Φλιτούρης

Χρήστος Γκόγκος

Ευάγγελος Κουμανάκος